Diari Oficial de la Generalitat Valenciana


Sumari del DOGV 7658, del 16-11-2015 (2015/9218)

RESOLUCIÓ de 3 de novembre de 2015, del director general d'Economia, Emprenedoria i Cooperativisme, que actua per delegació del conseller, per la qual s'amplia el termini de justificació de les ajudes destinades a la promoció, foment i difusió de l'economia social a la Comunitat Valenciana, regulades en l'Ordre 24/2010, de 4 de juny, de la Conselleria d'Economia, Hisenda i Ocupació, i convocades per mitjà de la Resolució de 14 de setembre de 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7658

Data del DOGV
:   16-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9218


Data del document
:   03-11-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 3 de novembre de 2015, del director general d'Economia, Emprenedoria i Cooperativisme, que actua per delegació del conseller, per la qual s'amplia el termini de justificació de les ajudes destinades a la promoció, foment i difusió de l'economia social a la Comunitat Valenciana, regulades en l'Ordre 24/2010, de 4 de juny, de la Conselleria d'Economia, Hisenda i Ocupació, i convocades per mitjà de la Resolució de 14 de setembre de 2015. [2015/9218]  
Vista l'Ordre 24/2010, de 4 de juny, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, la base 10.5 de la qual establix l'últim dia hàbil de la segona desena del mes de novembre com a data límit per a la presentació de la justificació de les ajudes regulades per l'ordre esmentada, i preveu que, amb caràcter excepcional, l'òrgan gestor podrà ampliar el termini, en els termes establits en la Llei General de Subvencions i les seues normes de desplegament, sempre que el retard obeïsca a causes degudament justificades en l'expedient i no imputables al beneficiari de la subvenció.  
Vista la Resolució de 14 de setembre de 2015, del director general d'Economia, Emprenedoria i Cooperativisme, que actua per delegació del conseller d'Economia Sostenible, Sectors Productius, Comerç i Treball, per la qual es convoquen incentius econòmics per a la promoció, foment i difusió de l'economia social per a l'any 2015, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds.  
  
Vist que a data 9 de novembre de 2015 no s'ha notificat als sol·licitants les resolucions de concessió de les ajudes previstes en l'Ordre 24/2010, per causes justificades i no imputables als beneficiaris de subvencions.  
Atés que en la base 10.5 de l'Ordre 24/2010, es fa expressa previsió de la possibilitat d'ampliar el termini de justificació o de concedir-lo per a correccions de justificacions defectuoses, en els termes establits en la Llei General de Subvencions i les seues normes de desplegament, sempre que el retard obeïsca a causes degudament justificades en l'expedient i no imputables al beneficiari de la subvenció.  
  
Atesa la competència per a resoldre el present expedient, que s'actua en exercici de la delegació establida en la base 6.2 de les reguladores d'estes ajudes, aprovades per Ordre 24/2010, de 4 de juny (DOCV 22 de juny), i de conformitat amb el que establix la base 10.5 de la mateixa ordre, resolc:  
  
Ampliar el termini de justificació de les ajudes previstes en l'Ordre 24/2010 i convocades per a l'exercici 2015, per mitjà de la Resolució de 14 de setembre de 2015, que finalitza el 15 de desembre de 2015.  
  
  
València, 9 de novembre de 2015.- El director general d- Economía, Emprenedoria i Cooperativisme: Francisco Álvarez Molina.